નટુભા થરથરીને ઊભો રહી ગયો. તેણે હક્કાબક્કા થઇ ઘડો હેઠે મૂકી દીધો અને ઊભડક પગે બેસી ઘડાને જોઈ રહ્યો. આકાશમાંથી ચાંદની વરસતી હતી. ચોમેર શાંતિ પથરાયેલી હતી. ગામ બાજુથી કૂતરાંના રડવાના અવાજ સિવાય કોઈ અવાજ આવતો ન હતો. વિચારે ચડેલ નટુભા ઘડાને જોઈ રહ્યો. એને ઘડાનું મોં હાલતું દેખાયું. એને થયું જાણે હમણાં કપડું ચીરી કોઈ નાગ બહાર આવી ફેણ ચડાવી ફૂંફાડા મારતો પોતાની પાછળ દોડવા લાગશે. તેણે કાન સરવા કરી ડુંગરશીના ખેતર કોરે જોયું. જાણે ડુંગરશી એના ખેતરની ટેકરી પર બેઠો બેઠો જોરથી હસી રહ્યો છે. તેના પીળા દાંત એકદમ મોટાં અને અણીદાર થઇ જાય છે અને.....